Një shtëpi të re për studentët e huaj në Nju Jork
Një ndër zonat më prestigjioze arsimore të SHBA-së, mbledh nën një çati studentë nga rreth 100 vende
Qyteti i Nju Jorkut mund t’i trembë ata që e vizitojnë për herë të parë dhe mund t’u shkaktojë shok kulturor të huajve. Por, në zemrën e një ndër programeve më prestigjioze arsimore të vendit, studentë nga mbi 100 vende kanë mundësinë që nën një çati të përbashkët të gjejnë veten e tyre si udhëheqës të ardhshëm botërorë. Për profesionistët e rinj, jeta në një ndër qytetet më të mëdha të SHBA-së ka avantazhet e saj. Por, nëse nuk di nga t’ia fillosh, është mirë të jesh në një komunitet. , thotë Adjibola Amzat, i ardhur nga Nigeria. Zoti Amzat ndaloi ushtrimin e profesionit të gazetarit për të ndjekur studime pasuniversitare në Universitetin e Kolumbias. Por, pa godinën pranë, të quajtur ‘Shtëpia Ndërkombëtare’, Nju Jorku do të kishte qenë për të një eksperiencë krejt e ndryshme. , thotë ai. Në këto hapësira, shkëmbimet brenda trupës studentore janë mëse të inkurajuara. , thotë Heather Mangrum, drejtore e komunikimit e “Shtëpisë Ndërkombëtare”. Kjo përqasje vlen madje për të gjitha degët, duke mirëpritur studentë nga i gjithë spektri universitar i zonës së Nju Jorkut, të cilët mblidhen edhe në festa ndër-kulturore. Por, për shumë prej tyre janë bisedat ato që krijojnë lidhjet më të forta dhe mundësitë për rritje individuale. , thotë Lobegang Mahlare, e ardhur nga Afrika e Jugut. Ndërsa për të tjerë, si Akmyrat Tuyliyev nga Turkmenistani, zbulimi i diversitetit i ngjalli shkëndijën e dëshirës për të ndryshuar botën nëpërmjet filmit. , thotë Akmyrat Tuyliyev, nga Turkmenistani. Për mbi 700 banorët e “Shtëpisë Ndërkombëtare”, ekziston një tipar i përbashkët – dëshira për të ruajtur marrëdhëniet që kanë krijuar, ndërsa do të mbartin në atdheun e tyre cilësitë udhëheqëse që përfituan.